Skoltesamer

Skoltesamer, bare skolter eller østsamer er en samisk minoritet bosatt i grensetraktene mellom Russland, Finland og Norge (Neiden). 

De fleste skoltesamene er bosatt i og omkring tettstedene Sevettijärvi, Keväjärvi, Nellim i Enare kommune i Finland, og i Neiden og Pasvik i Sør-Varanger kommune i Norge. Skoltene anses for å være urfolk på Kolahalvøya og hører til den østlige gruppen med samer, tatt i betraktning deres språk (skoltesamisk/østsamisk) og tradisjoner.  Det finnes anslagsvis 1000 skoltesamer, hvorav omkring 300 kan snakke skoltesamisk.

Hovedsakelig er de russisk-ortodokse. Munken Trifon fra Petsamo konverterte skolterne til kristendommen på 1500-talletThe memory of St. Triphon of Petsamo Siida; samimuseum.fi og fortsatt er majoriteten av skolterne medlemmer av Den østlige ortodokse kirke. 
 Historie 
miniatyr|Äʹvv skoltesamisk museum åpnet i Neiden i 2017.
Det østsamiske området bestod av fire siidaer Neiden, Pasvik, Petsjenga og Suenjel. 

Som et resultat av «Tartu-avtalen» mellom Finland og Russland (1920), ble skoltesamenes hjemland delt i to: den vestlige delen, Petsamo, ble en del av Finland og den østre delen ble en del av Sovjetunionen. Grensa ble en trussel for hele skoltfolkets identitet ettersom det ble vanskelig for dem å leve som de tradisjonelt hadde gjort, med reinsdrift, jakt og fiske.

Etter vinterkrigen (1939) mistet Finland sin del av Fiskerhalvøya til Sovjetunionen og etter den finske fortsettelseskrigen mistet de Petsamo også. Dette resulterte i at de skolterne som bodde i området ble evakuert til Finland.

Skoltebyen i Neiden ble fredet i 2000 som et helhetlig kulturmiljø. Skoltebyen Neiden kulturmiljø ; Riksantikvaren; miljostatus.no, 9.3.2018
Den norske staten leverte i 2011 tilbake 96 skoltiske skjelett som hadde blitt fjernet fra graver i 1915.«- Hva skal jeg bukke for? Vi er frarøvet alt!» Staten kom til samene med 94 skjeletter etter 96 år.; Dagbladet, 25. september 2011 

Äʹvv skoltesamisk museum åpnet i Neiden i 2017. Det lille, ortodokse Sankt Georgs kapell i Neiden er også et skoltesamisk kulturminne.

 Referanser 

 Eksterne lenker 

 Skolt Sámi on Siidas website 

Kategori:Samene
Kategori:Etniske grupper i Finland
Kategori:Etniske grupper i Russland